Start scoret ikke mer enn 30 mål denne sesongen, hele åtte av de andre lagene hadde fler scoringer. Det var derfor i høy grad et tett forsvar som bidro til gullet. Roy Amundsen og hans forsvarere slapp bare inn 13 mål på 22 kamper, og holdt nullen i 14 av disse. 3-3 hjemme mot Lillestrøm og 2-4 borte mot Brann var de eneste kampene med mer enn ett baklengs. Kun to tap har klubben heller aldri klart i Eliteserien hverken før eller siden.